EkBass/fiwiki-20250220-pages-articles huggingface dataset:
Miljonääri-Jussi

Miljonääri-Jussi oli MTV3-televisiokanavalla keväällä 2004 esitetty sarja, jossa Mikkelistä kotoisin oleva Ville Loponen, tavallinen opiskelija ja ravintolatyöntekijä, esitti miljonääriä. 14 suomalaisnaista lennätettiin Etelä-Ranskaan, jossa he tapasivat miljonäärin roolia näyttelevän Villen. Ohjelman tavoitteena oli löytää Villelle tyttöystävä, josta olisi vaimoksikin. Ville pudotti naisia yksitellen pois, kunnes jäljelle jäi hänen valittunsa. Valitulle paljastui ohjelman lopuksi, että Ville onkin tyhjätaskuinen helsinkiläinen opiskelija ja että ohjelman kansainväliset puitteet olivat pelkkää lavastusta. Kisan voitti Phuong "Funi" Bui. Voittaja pääsi Villen kanssa New Yorkiin ja Karibian-risteilylle. Ohjelman lopussa kilpailijat ja "Jussi" tapasivat Vanajanlinnassa kuvausten päättymisen jälkeen. Kisan kakkoseksi ylsi Karin Kunnari. Ohjelma perustuu amerikkalaiseen Joe Millionaire -formaattiin (Suomessa Miljonääri-Joe). Amerikkalaisohjelma esitettiin Suomen televisiossa syksyllä 2003 samoihin aikoihin kun suomalaista Miljonääri-Jussia kuvattiin Ranskassa. Sarjan tuotti Solar Films ja juontajana toimi Erja Häkkinen. Ohjelman tuottajana toimi Petteri Ahomaa. Televisiokanava Sub (silloin Subtv) esitti aina ohjelman jälkeen extra-ohjelman sarjasta, joka muistutti Big Brother Extra -ohjelmaa. == Kilpailijat == * Phuong (Funi) Bui (voittaja) * Karin Kunnari (2. sija) * Heidi Auvinen * Heidi Karlsson * Jaana Forsman * Jenni Siltanen * Katja Lintunen * Lotte Mäkinen * Marika Pihlajamäki * Mira Kupari * Petra Viitanen * Soilikki Tuomainen * Tanja Vihavainen * Terhi Vatanen == Kritiikkiä == Sarja sai osakseen runsaasti kritiikkiä, muun muassa siitä että siinä huijattiin esittämällä jotain mitä ei ole. Nelosella esitettiin samanaikaisesti ohjelmaa Suomen Robinson, ja MTV3 vaihtoikin Miljonääri-Jussin esitysajankohdaksi kello 19.30–20.30. Alun perin sitä esitettiin kello 20.00–21.00. Nelosen silloinen kanavanjohtaja Pirjo Airaksinen ihmetteli MTV3:n toimintaa, sillä Suomen Robinsonia esitettiin sunnuntaisin kello 19.00–20.00. Tämän takia Suomen Robinsonin finaalilähetystä siirrettiin viikolla, alun perin sekin olisi pitänyt esittää 25. huhtikuuta 2004, mutta päiväksi vaihtui 2. toukokuuta 2004. == Lähteet == * Ilta-Sanomien uutisoimat artikkelit liittyen ohjelmaformaattiin ===Viitteet=== == Aiheesta muualla == * Ohjelman viralliset sivut Luokka:Ihmissuhdeohjelmat Luokka:2000-vuosikymmenen suomalaiset kilpailuohjelmat
Estonia

Estonia tarkoittaa seuraavia asioita: * Viro, useilla eri kielillä Estonia, valtio * M/S Estonia, vuonna 1994 uponnut autolautta * Gustaf Eriksonin purjelaiva Estonia (1921–1936) * Estonia, M/S Estonian uppoamisesta kertova televisiosarja vuodelta 2022 * Estonia, Markus Copperin taideteos vuodelta 2006 * Estonia, virolainen pianotehdas * Estonia-teatteri, teatterirakennus Tallinnan kaupungissa Virossa * 1541 Estonia, asteroidi. Luokka:Seulonnan keskeiset artikkelit
Hubble

Hubble voi viitata useisiin asiohin: * Edwin Hubble, yhdysvaltalainen tähtitieteilijä * Hubblen laki * Hubblen luokittelu * Hubble- avaruusteleskooppi
Malaiji

Malaiji tarkoittaa seuraavia: * malaijit, aasialainen kansa * malaiji, austronesialainen kieli.
Hyperakusia

Hyperakusia () eli sairaalloinen herkkäkuuloisuus tarkoittaa sietämättömyyttä normaaleille äänille. Sitä ilmenee normaalikuuloisilla ja niillä, joilla on kuulon alenema. Sitä esiintyy yleisesti yhdessä tinnituksen kanssa, vaikkakin näiden sairauksien toimintamekanismien arvellaan olevan erilaisia. Hyperakusiaa esiintyy myös esimerkiksi jalustinlihasheijasteen puuttuessa kasvohermohalvauksen jälkeenhttp://www.terve.fi/laaketieteen- sanasto/?search=hyperakusia Viitattu 16.1.2018 ja harvinaisen yläkaarikäytävän luupuutoksen yhteydessä. Hyperakusia johtuu äänen sentraalisen prosessoinnin muuttumisesta, jolloin sisäkorva on usein täysin normaali, vaikka potilaat itse luulevat sen olevan vahingoittunut. Hyperakusiasta kärsivää ihmistä voidaan auttaa käyttäytymis- ja äänihoidolla. Hyperakusian tutkimista varten on perustettu voittoa tavoittelematon säätiö Hyperacusis Research. == Katso myös == * Aistiyliherkkyys * Misofonia * Tinnitus == Lähteet == == Aiheesta muualla == * Suomen tinnitusyhdistys * Hyperacusis Research Luokka:Korvataudit Luokka:Oireet Luokka:Kuuloaisti Luokka:Seulonnan keskeiset artikkelit
Web (selain)

Web tai GNOME Web (aikaisemmin Epiphany) on avoimen lähdekoodin vapaa verkkoselain GNOME-työpöytäympäristölle. Epiphanyn kehityksen aloitti Marco Pesenti Gritti Galeon-selaimen pohjalta, sittemmin nimi muuttui nykyiseksi. Web käyttää selainmoottorinaan WebKitiä. Selain tuki aiemmin myös Gecko- selainmoottoria, mutta siirtyi tukemaan ainoastaan WebKitiä. Molemmat vaihtoehdot käyttivät Cairo-kirjastoa grafiikkaan, Pango-kirjastoa renderöintiin, libsoup-kirjastoa verkkokerroksena ja GStreameriä videon ja audion käsittelyyn. == Lähteet == == Aiheesta muualla == * Web-selaimen virallinen sivusto Luokka:Linux-ohjelmat Luokka:Selaimet Luokka:Vapaat ohjelmistot
Suksessio

Suksessio tarkoittaa seuraavia: * suksessio eli sukkessio, biologiassa jollakin alueella esiintyvän lajiston muuttuminen * suksessio eli oikeusseuraanto, oikeustieteessä oikeuden siirtyminen henkilöltä toiselle * apostolinen suksessio, piispanvihkimysten katkeamaton, apostoleihin saakka ulottuva ketju.
Kliimaksi (ekologia)

Kliimaksi on sukkession eli elinympäristön luontaisen, vähittäisen muuntumisen loppuvaihe, jolloin alueelle on asettunut myös pitkäikäisiä, hitaasti lisääntyviä lajeja. Kliimaksin saavuttanut eliöyhteisö on varsin vakaa, sillä sen muutokset ovat yleensä hitaita ja vähäisiä. == Metsä == Metsätaloudessa kliimaksi eli päätemetsävaihe on metsän kehityksen ja kasvun kypsä vaihe, sen lopputila. Puuston nettokasvu on tällöin hyvin vähäistä. Sen sijaan metsäluonnon biodiversiteetti eli sen monimuotoisuus on hyvin suurta. Metsässä on erilaisia biotooppeja eli elinympäristöjä sekä monia eläin- ja kasvilajeja. Lahopuuta on runsaasti ylläpitämässä monimuotoisuutta ja puuston valtalaji Suomessa on joko mänty tai kuusi kasvupaikasta riippuen, Keski-Euroopassa usein myös pyökki. Suurikokoisimmat puulajit elävät yleensä vanhimmiksi ja täten metsien kliimaksivaiheessa metsissä valtaosan puustosta muodostavat kookkaat puulajit. Kliimaksi on metsän kasvun huippuvaihe ennen sukkession alkamista alusta luonnonvoimien vaikutuksesta. Sukkession vaiheiden ennustettavuutta vaikeuttavat myrskyt, metsäpalot, lumituhot, tulivuorenpurkaukset, meteoriitit, maanvyöryt, hyönteistuhot ja tautituhot, koska ei tiedetä milloin, minne, miten ja kuinka usein ne vaikuttavat. Näillä luontaisilla häiriötiloilla on kuitenkin oleellinen merkitys metsäekosysteemin uudistumisessa. Joskus yksittäisiä puita kaatuu ja latvukseen tulee lisää tilaa, jonka matalammat puut valtaavat pian. Tällöin puhutaan paikallisesti pienestä sukkessiokierrosta. == Lähteet == Luokka:Ekologia Luokka:Ekosysteemi Luokka:Metsätalous
Mv

Mv tarkoittaa seuraavia: * * * * * * * maalivahti, mv, joukkueen pelaaja, jonka tehtävänä on estää pelivälineen joutuminen joukkueen omaan maaliin * mv, Unixin komento tiedostojen ja hakemistojen siirtoon sekä niiden nimenmuutoksiin * maanviljelijä, mv., maataloudesta toimeentulonsa saava yrittäjä * Museovirasto, MV, suomalaista kulttuuriympäristöä, rakennusperintöä, muinaisjäännöksiä ja kulttuurillisesti merkittävää esineistöä suojeleva valtion virasto. * mustavalkoinen, mv., vain mustaa, valkoista ja harmaan eri sävyjä sisältävä kuva * merivartiointi, mv, valtakunnan merialueiden vartiointi * määrävahvuus, mv, sotilasjohdon vahvistamat joukkojen määrät ja koostumukset sekä aseistuksen ja muiden varusteiden määrät * moottorialus, m/v, englannin ilmauksesta motor vessel, alustyyppi. * MV-lehti, verkkojulkaisu == Lähteet ==
Kaupallinen televisiokanava

Kaupallinen televisiokanava saa rahoituksensa liiketoiminnastaan, yleensä mainosajan myynnistä. Se on vastakohta julkisen palvelun televisiokanavalle (Suomessa Yle). Suomen ensimmäisenä kaupallisena televisiokanavana voidaan pitää Radioinsinööriseuran televisiokerhon perustamaa ja Tekniikan edistämissäätiön (TES) tukemaa TES-TV -kanavaa. Suurimmat Suomessa kaupallista televisiotoimintaa harjoittavat toimijat ovat MTV Oy, Nelonen Media, Discovery Networks Finland ja The Walt Disney Company. Luokka:Televisio
Arjalaiset

Arjalaiset olivat kansa, joka muutti Keski-Aasiasta Persiaan ja Pohjois- Intiaan neljänneltä vuosituhannelta eaa. alkaen. Arjalaiset olivat nykykäsityksen mukaan nomadeja, jotka tulivat nykyisen Kazakstanin alueelta Uraljoen läheltä. Sieltä he siirtyivät hitaasti kohti Iranin tasankoa, minne he saapuivat ennen kolmannen vuosituhannen alkua eaa. Heitä kutsutaan myös indoiranilaisiksi. Termi arjalainen on muuttajien itsestään käyttämä, ja se tarkoitti vapaita, jaloja ja sivistyneitä ihmisiä. Termi mainitaan iraninkielisessä Avestassa, missä se tarkoittaa ihmistä, joka kuulee, muistaa ja noudattaa kuulemisen ja muistamisen arvoisia asioita. Termi käsitettiin samansuuntaisesti myös Intiassa hindulaisissa ja buddhalaisissa teksteissä. Etnistä tai rodullista merkitystä termillä ei luultavasti ollut ennen 1800-lukua, paitsi että sana iranilaiset tulee arjalaiset-sanasta. Intiaan muuttaneet arjalaiset eli indoarjalaiset asuttivat Indusjoen laakson, missä he kohtasivat laakson alkuperäiskansat. Arjalaisten oletetaan tuoneen alueelle sanskritin kielen. Seuraavien vuosisatojen aikana he levittäytyivät myös Gangesjoen laaksoon. Toisen vuosituhannen eaa. alkupuolella arjalaisten kulttuuri alkoi sulautua alkuperäisiin intialaisiin kulttuureihin. Kun länsimaissa havaittiin sanskritin olevan sukua eurooppalaisille kielille, ja sanskritinkielisiä tekstejä oli 1800-luvulla alettu kääntää, arjalaiset alettiin valkoista ylivaltaa kannattavissa piireissä nähdä pohjoisesta Intiaan tulleena vaaleaihoisena kansana, joka syrjäytti Induksen tummaihoiset dravidiset alkuperäiskansat ja toi alueelle korkeakulttuurin. Arjalaisten uskottiin olleen kantaindoeurooppalaisten itsestään käyttämä nimitys. Tämä käsitys perustui lähinnä siihen, että Irlannin omakielisen nimen Éire luultiin olevan samaa juurta kuin sanskritin ja muiden indoiranilaisten kielten ari-, arya-, ārya- ja vastaavat sanat, joista ”arjalainen” johdettiin. Koska niihin aikoihin kieli yhdistettiin perimään, ja koska eurooppalaisten kuviteltiin olevan rodullisesti ylivertaisia, syntyi käsitys ylivertaisesta ”arjalaisesta” rodusta. 1900-luvulla arjalaisista puhuivat muun muassa kansallissosialistit rotuteorioissaan. Nykyaikana arjalaisilla ei enää tarkoiteta valkoisia ihmisiä, jotka olisivat valloittaneet Intian väkivaltaisesti, vaan termin alkuperäisen merkityksen mukaisesti varhaisia indoiranilaisia ja indoarjalaisia maahanmuuttajia, jotka levittäytyivät Intiaan rauhanomaisesti. == Katso myös == * Kurgaanikulttuuri == Lähteet == == Aiheesta muualla == * Jaakko Hämeen-Anttila: Sinunkin juuresi ovat Iranissa Tiede-lehti 6/2006. * Jaana Kanninen: Arjalaisuus ja intialainen identiteetti 15.6.2005 / Kolmannen maailman puheenvuoroja / YLE Radio 1 Luokka:Kielihistoria Luokka:Muinaiset kansat Luokka:Seulonnan keskeiset artikkelit
SEK

SEK tarkoittaa muun muassa seuraavia: * SEK, vuonna 1935 perustettu suomalainen mainostoimisto * Ruotsin kruunun lyhenne * Schweizerischer Evangelischer Kirchenbund, Sveitsin protestanttisten kirkkojen liitto * SEK Studio, pohjoiskorealainen animaatiostudio * Sidirodromoi Ellinikou Kratous, Kreikan valtionrautatiet (Σιδηρόδρομοι Ελληνικού Κράτους, Greece, 1920-1970) * Spezialeinsatzkommando, Saksan poliisin erikoisyksikkö Sek voi tarkoittaa: * Sek tai Sehk, kylä Iranissa Etelä-Khorasanin maakunnassa ==Ihmisiä== *Samuel Edward Konkin III eli SEK III *Sewer Evil King, kuvitteellinen hahmo
Viskoosi

Viskoosi (joskus raion, tekosilkki tai chardonnet-silkki, aikaisemmin tunnettiin vastaavia kuituja nimellä silla ja säteri; lyhenne CV tai VI) on muuntokuitu, joka valmistetaan valkaistusta sulfiittiselluloosastaWSOY Iso tietosanakirja 6, s. 298, WSOY 1997 ISBN 951-0-20163-4. Selluloosan raaka- aineena käytetään tavallisesti koivua tai kuusta, mutta myös pyökkiä, eukalyptuspuuta, kaislaa tai bambua. Siitä tehdään hygieniatuotteita ja kankaita. Viskoosin valmistusperiaatteen keksi ranskalainen kemisti, kreivi Hilaire de Chardonnet 1880-luvulla. Suomessa viskoosikuitu tehtiin ulkomaisesta liukoselluloosasta. Valmistusprosessissa selluloosa ajetaan pulpperiin, jossa se sekoitetaan natriumhydroksidiin (NaOH). Sen jälkeen massaan lisätään rikkihiili (CS2). Rikityksen jälkeen massa liuotetaan oranssin väriseksi siirappimaiseksi liuokseksi. Sitten liuos ruiskutetaan kymmeniä tuhansia reikiä sisältävän kehruusuulakkeen eli suuttimen läpi nesteeseen, joka sisältää muun muassa rikkihappoa (H2SO4). Suuttimen läpi kulkiessa muodostuneet ohuet langat jähmettyvät laimeassa rikkihappoliuoksessa. Sen jälkeen happo huuhdellaan langoista ja ne valkaistaan sekä lopuksi kuivataan. Viskoosin aiempia kauppanimiä on Raion. Silla on vanhempi selluloosasta valmistettu katkokuitu, säteri on katkomaton muuntokuitu. Viskoosin märkälujia muunnoksia ovat modaalikuidut: polynoosikuidut ja HWM eli high wet modulus -kuidut. ==Katso myös== * Lyocell ==Lähteet== Luokka:Muuntokuidut Luokka:Seulonnan keskeiset artikkelit
Kolonisaatio

Kolonisaatio tarkoittaa siirtokuntien eli kolonioiden perustamista, asuttamista ja siirtoasutusta.Iso sivistyssanakirja, WSOY 2008, s. 171. Kolonisaatio on laajamittaista väestön siirtymistä, jossa siirtolaiset säilyttävät vahvat yhteydet omaan tai esivanhempiensa entiseen maahan, mikä antaa heille merkittäviä etuoikeuksia uuden alueen muihin asukkaisiin nähden.Howe 2002, s. 31. Vallattu alue voi olla myös asumaton. Kolonisaatio voi olla kolonialistista, jos sen takana on selkeästi kolonalistisia poliittisia järjestelmiä. Tällöin uudisasukkaat usein joko kokonaan syrjäyttävät edelliset asukkaat tai luovat lakeja ja muita järjestelmiä, jotka järjestelmällisesti asettavat alkuperäiset asukkaat heitä heikompaan asemaan. Rajaseutujen kolonisaatiossa asutusta levitetään laajamittaisesti aiemmin hyödyntämättömille alueille. Usein tämä tapahtuu maan viljelemiseksi tai luonnonvarojen hankkimiseksi. Tällaiseen muuttoliikkeeseen on harvoin liittynyt erillisten poliittisten kokonaisuuksien perustamista, sillä se tapahtuu olemassa olevien asutusten reuna-alueilla. Tällaisen kolonisaation moderni esimerkki on han-kiinalaisten maanviljelijöiden levittäytyminen Sisä- Aasian laidunmaille 1800-luvulta alkaen. Pohjois-Amerikan kolonisaatio tapahtui idästä länteen Euroopasta tulleilla siirtolaisilla. Kehittyvä teknologia kuten rautatie nopeutti tällaista kolonisaatiota suuresti.Osterhammel 2005, s. 5–6. Kolonisaation toinen muoto on uudisasutusten perustaminen merentakaisille rannikoille. Tällaisia siirtokuntia olivat esimerkiksi foinikialaisten ja kreikkalaisten siirtokunnat antiikin ajalla sekä englantilaisten varhaiset siirtokunnat Pohjois-Amerikan itärannikolla. Uudisasukkaat ja alkuperäisasukkaat pysyttelivät erillään, eivätkä uudisasukkaat havainneet alkuasukkailla verotettavissa olevaa maataloutta. Siirtokunnat pyrkivät omavaraisuuteen emämaasta ja paikallisista asukkaista. Työvoima otettiin joko kasvavan yhteisön sisältä, kuten Pohjois- Amerikassa ja Australiassa, tai alkuperäisasukkaista, kuten Afrikassa. Kolmas tapa saada työvoimaa tällaisiin siirtokuntiin oli muualta tuotu orjatyövoima.Osterhammel 2005, s. 6–7. ==Katso myös== *Imperialismi *Avaruuden asuttaminen ==Lähteet== * * ===Viitteet=== Luokka:Politiikan käsitteet Luokka:Kolonialismi Luokka:Muuttoliike
Fobos

Fobos ( ’pelko’) on kreikkalaisessa mytologiassa taistelukentillä syttyvän pakokauhun jumala.http://www.theoi.com/Daimon/Deimos.html Fobos on Areen ja Afroditen poika ja isänsä seuraaja. Hän ja hänen veljensä Deimos, joka on kauhun jumala, seurasivat isäänsä taisteluun, samoin kuin Areen naispuolinen seuralainen Enyo. Foboksen roomalainen vastine on Timor. Toinen pakokauhua aiheuttava jumala on nimeltään Pan. == Katso myös == * Fobia == Lähteet == * Maailman myytit ja tarut. Luokka:Kreikkalainen mytologia
Deimos

Deimos on Phoboksen ohella toinen Marsin kuista. Deimos on Phobosia pienempi ja kauempana Marsista. Kuut löysi yhdysvaltalainen astronomi Asaph Hall vuonna 1877, Deimos löytyi ennen sisartaan, 12. elokuutahttp://adsabs.harvard.edu//full/seri/Obs../0001//0000181.000.html. Nimiä Phobos ja Deimos kuille esitti ensimmäisenä Henry Madan (1838–1901). Deimos on nimetty kreikkalaisen mytologian Deimoksen mukaan. Deimos tarkoittaa kauhua, Phobos taas pelkoa. ==Kuun luonne== Deimos on aurinkokuntamme tunnettujen kuiden pienimmästä päästä; vasta äskettäin on ulkoplaneetoilta löydetty sitäkin pienempiä kuita. Se koostuu tummasta pintamateriaalista, samanlaisesta kuin mitä esiintyy uloimmalla asteroidivyöhykkeellä. Deimoksen onkin epäilty olevan Marsin kiertoradalle vangiksi jäänyt Jupiterin radaltaan siirtämä asteroidi. Luultavimmin se koostuu kiven ja jään sekoituksesta. ==Deimoksen kiertorata== Koska Deimoksen kiertorata on lähellä Marsia ja sen inklinaatio (kaltevuus) on pieni, kuuta ei voi nähdä Marsin pinnalta 82,6°:ää suuremmilta leveysasteilta. Siitä huolimatta, että Deimos kiertää Marsia hyvin lähellä, se ei ole Marsin pinnalta katsottuna sen kirkkaampi kuin Venus Maan pinnalta.http://www.planetary.org/explore/topics/our_solar_system/mars/deimos.html ==Pinta== Deimoksessa on lukuisia kraattereita, mutta sen pinta on kuitenkin Phoboksen pintaa tasaisempi johtuen irtonaisesta materiaalista, joka osittain täyttää kraattereita. Ainoat nimetyt maastokohteet Deimoksessa ovat kraatterit Swift ja Voltaire, nimetty kirjailijoiden mukaan, jotka olivat maininneet kirjoissaan Marsin kaksi kuuta jo ennen niiden löytymistä. Deimos on muodoltaan hyvin epäsäännöllinen, kooltaan 15×12,2×11 kilometriä. Phobos ja Deimos muistuttavat ulkomuodoltaan hiukan perunoita. == Mainintoja fiktiivisessä kirjallisuudessa == * Edgar Rice Burroughsin Mars-kirjasarjassa Deimos tunnetaan nimellä Cluros. * Kim Stanley Robinsonin kirja Vihreä Mars (Green Mars, 1993) sisältää yksityiskohtaisen kuvauksen miehitetystä laskeutumisesta Deimokselle. == Lähteet == * === Viitteet === == Aiheesta muualla == Luokka:Marsin kuut
Deimos (mytologia)

Deimos ( ’kauhu’) on kreikkalaisessa mytologiassa pakokauhun ja sotien sekasorron ilmentymä.http://www.theoi.com/Daimon/Deimos.html Deimos on Areen ja Afroditen poika. Hän ja hänen veljensä Fobos seurasivat isäänsä taisteluun, samoin kuin Areen naispuolinen seuralainen Enyo. Deimoksen vastine roomalaisessa mytologiassa on Fuga. == Lähteet == Luokka:Kreikkalainen mytologia
Takavarikko

Takavarikko on pakkokeinolaissa säädetty toimenpide, jossa esine otetaan esitutkinnassa pois sen haltijalta. ==Takavarikko Suomessa== Suomen lain mukaan esine voidaan takavarikoida, jos on syytä olettaa, että se voi olla todisteena rikosasiassa, on viety toiselta rikoksella, tai tuomioistuin julistaa sen menetetyksi. Takavarikko on myös oikeudenkäymiskaaressa säädetty turvaamistoimi muissa kuin rikosasioissa. Sitä käytetään siis mm. tavallisen velan maksamisen vakuudeksi. Jos hakija saattaa todennäköiseksi, että hänellä on saaminen, joka voidaan määrätä maksettavaksi, ja on olemassa vaara, että vastapuoli kätkee, hävittää tai luovuttaa omaisuuttaan taikka menettelee muulla hakijan saamista vaarantavalla tavalla, tuomioistuin voi määrätä pantavaksi vastapuolen irtainta tai kiinteätä omaisuutta takavarikkoon niin paljon, että saaminen tulee turvatuksi. Vastapuolen hallussa oleva esine tai muu tietty omaisuus voidaan määrätä takavarikkoon myös silloin, kun hakija saattaa todennäköiseksi, että hänellä on sanottuun esineeseen tai omaisuuteen parempi oikeus, ja on olemassa vaara, että vastapuoli menettelee hakijan oikeutta vaarantavalla tavalla. Vakuustakavarikosta rikostapauksessa on erilliset säännökset. Pakkokeinolain mukainen takavarikko rikosasiassa on kumottava niin pian kuin se ei ole enää tarpeen. Takavarikko on kumottava myös, jollei syytettä sen aiheuttaneesta rikoksesta nosteta neljässä kuukaudessa esineen takavarikoimisesta. Tuomioistuin saa pidättämiseen oikeutetun virkamiehen edellä tarkoitettuna määräaikana tekemästä pyynnöstä pidentää tätä aikaa korkeintaan neljäksi kuukaudeksi kerrallaan (Pakkokeinolaki 4 luku 11 §). === Asiakirjan takavarikko rikostutkinnassa === Suomen lain mukaan kahden henkilön välisen tiedonannon sisältävää asiakirjaa ei saa takavarikoida, ellei tutkittavana olevasta rikoksesta säädettävä ankarin rangaistus ole vähintään kuusi vuotta vankeutta. Henkilön hallussa olevaa asiakirjaa ei saa takavarikoida todisteena käytettäväksi, mikäli sen voidaan olettaa sisältävän asioita, joista hän ei saa todistaa oikeudenkäynnissä tai joista hän saa kieltäytyä kertomasta, ellei häntä ole esitutkinnassa oikeutettu tai velvoitettu todistamaan kyseiseen asiakirjaan liittyvästä seikasta. Luokka:Pakkokeinot
Oikeus vaieta

Oikeus vaieta on monissa maissa olemassa oleva laillinen suoja henkilölle, joka joutuu poliisin kuulusteluun tai oikeudenkäyntiin epäiltynä tai syytettynä. Oikeus sisältää useita asioita sen ympärillä, että syytetyllä on oikeus kieltäytyä vastaamasta kysymyksiin. Oikeus on voimassa myös esitutkinnasta oikeudenkäynnin loppuun. Laillinen peruste oikeudelle vaieta on, että valtiolla pitäisi olla velvollisuus tarjota puolustusasianajaja. Lisäksi asiassa on se puoli, että kun syytetty joutuu valtiota vastaan, hänet voidaan helposti manipuloida antamaan vääriä todistuksia, ja jos syytetyllä on velvollisuus vastata, se johtaa helposti kidutuksen käyttöön. Kun eräissä maissa rikosta tutkiva poliisi tai tuomari kuulee syytettyä, hänen täytyy kertoa kuulusteltavalle, että tällä on oikeus vaieta, tehdä tunnustus tai vastata kysymyksiin. Laki myös kieltää syytetyn kuulemista valan alla; täten syytetty voi sanoa mitä tahtoo puolustuksekseen, ilman pelkoa rangaistuksesta perättömästä lausumasta oikeudessa. Tämä oikeus koskee myös syytetyn puolisoa ja lähisukulaisiaan, jos he haluavat käyttää vaitiolo-oikeutta. Jos he suostuvat tulemaan kuulluksi, heidän on puhuttava totta. ==Katso myös== * Miranda vastaan Arizona * Itsekriminointisuoja Luokka:Oikeudenkäynti
Mielipidevanki

Mielipidevanki on vanki, joka on vangittu mielipiteensä (poliittisen, uskonnollisen tai muun vakaumuksensa tai näkökulmansa) vuoksi. Termin mielipidevanki (englanniksi prisoner of conscience) otti käyttöön 1960-luvun alkupuolella Amnesty Internationalin perustaja Peter Benenson. Amnesty International lukee mielipidevangeiksi myös mm. etnisen alkuperänsä, sukupuolensa, ihonvärinsä, kielensä tai seksuaalisen suuntautumisensa takia vangitut, mutta ei henkilöitä, jotka ovat käyttäneet väkivaltaa tai puoltaneet sen käyttöä. Suomi oli Amnesty Internationalin vuosiraporttien mukaan vuosina 2001 ja 2002 Kreikan ohella ainoa Euroopan unionin jäsenmaa, jossa oli järjestön tunnustamia mielipidevankeja. He kaikki olivat aseistakieltäytyjiä. Syynä juuri Suomen aseistakieltäytyjien nimittämiselle mielipidevangeiksi oli siviilipalveluksen pidempi kesto verrattuna lyhimpään mahdolliseen asepalveluksen kestoon. Suomen lisäksi mielipidevankeja oli vuonna 2001 seuraavissa Euroopan ja entisen Neuvostoliiton maissa: Armenia, Azerbaidžan, Georgia, Kirgisia, Kreikka, Turkki, Turkmenistan, Uzbekistan, Valko-Venäjä ja Venäjä. Amnesty Internationalin tietojen mukaan mielipidevankeja oli vuonna 2001 yhteensä 56 maassa ja vuonna 2002 enää 35 maassa. Vuonna 2010 Suomessa oli Amnestyn tietojen mukaan ainakin 48 mielipidevankia.Mielipidevangit Amnesty International Suomen osasto ry. ==Katso myös== *Luettelo Amnesty Internationalin nimeämistä mielipidevangeista == Lähteet == Luokka:Vankeinhoito Luokka:Ihmisoikeusloukkaukset it:Carcerato
Human Rights Watch

Human Rights Watch (HRW) on New Yorkissa päämajaansa pitävä järjestö, jonka toimintakenttänä on maailman ihmisoikeustilanteen tarkkailu. Järjestö perustettiin vuonna 1978 nimellä Helsinki Watch tarkkailemaan Neuvostoliiton ihmisoikeustilannetta suhteessa Helsingin sopimukseen. Järjestön kasvaessa sen yhteyteen perustettiin uusia "tarkkailukomiteoita" muita maailman osia varten. Vuonna 1988 kaikki komiteat yhtyivät uuden nimen alle Human Rights Watchiksi. == Tunnustukset == *Geuzenpenning-mitali == Katso myös == * Amnesty International * Ihmisoikeudet == Lähteet == Luokka:Kansainväliset järjestöt Luokka:Ihmisoikeusjärjestöt
Matti Meikäläinen

Matti ja Maija Meikäläinen ovat keskivertokansalaisia kuvaavia kuvitteellisia nimiä. Digi- ja väestötietoviraston nimipalvelun mukaan Meikäläinen on ollut entisenä sukunimenä alle viidellä suomalaisella, mutta tällä hetkellä (1/2022) Suomessa ei ole yhtään Meikäläinen-nimistä henkilöä.Väestörekisterin Sukunimipalvelu: "Väestötietojärjestelmässä ei ole hakemaasi sukunimeä" Keskivertokansalaisia kuvaavia nimiä on alettu käyttää eri maissa 1900-luvun alussa.Colette van Luik: Vem är Svensson?, s. 16–17. Alfabeta, 2011. Joissakin maissa nimi on hyvin yleinen, joissakin taas keksitty. Joissakin maissa nimiä on useampi, joilla kaikilla on vivahde-ero: osa kiltimpiä, osa ilkeämpiä. Tavallisesti keskivertoihminen käsitetään mieheksi. == Vastineet muissa kulttuureissa == Jan Modaal http://vrttaal.net/taaldatabanken_master/spellen_schrijven/j-jz/st-j0002.shtml Fred Nurk, Joe Farnarkle (Flanderi) Jan Janssen, Piet Pietersen José tai Joao da Silva, Maria Aparecida Ivan Ivanov, Maria Ivanova Pepito Pérez Koos van der Merwe Juan dela Cruz Si Polan Joe Soap Jón Jónsson, Jóna Jónsdóttir Joe Bloggs, John Bull, Joe Public, Joe Schmoe Israel Israeli, Moshe Cohen Maria ja Mario Rossi Hans Meier, Herr und Frau Österreicher 名無しの権兵衛 (Nanashi no Gonbei), Yamada Taro, Yamada Hanako Jos Bleau Chansiu Ming Guil Dong Giorgos Ellinas Ivana ja Ivan Horvat, Ana Horvat Jānis Bērziņš Vardenis Pavardenis Si Anu Joe Borg Kari ja Ola Nordmann Juana ja Juan Perez Jan Kowalski, Jan Nowak Zé Ninguém Jean, Jacques tai Pierre Dupont Ion ja Maria Popescu Medelsvensson Otto Normalverbraucher ("keskivertoinen kuluttaja"), Herr Schmidt, Lieschen Müller, Max ja Erika Mustermann Petar Petrovic Janez Novak Jozko Mrkvicka Hans Muster, Felix Muster, Maria Bernasconi Morten Menigmand, Herr Sørensen, Hans Jensen János tai István Kovács Vasja Pupkin, Ivan Ivanov Vietnam Nguoi La John Q. Public, Average Joe, Joe Shmoe, John Smith from Anytown, Joe ja Sally Sixpack, John ja Jane Doe ==Katso myös== *Salanimi eli pseudonyymi *Pihtiputaan mummo ==Lähteet== Luokka:Henkilöhistoria Luokka:Kuvitteelliset henkilöt
Rantsila

Rantsila (vanh. ) on entinen Suomen kunta, joka sijaitsi Pohjois-Pohjanmaan maakunnan kaakkoisosassa, Oulun läänissä. Itsenäisessä kunnassa asui ihmistä ja sen pinta-ala oli km2, josta km2 oli vesistöjä. Väestötiheys oli asukasta/km2. Rantsilan naapurikunnat olivat Kestilä, Liminka, Pulkkila, Ruukki ja Vihanti. thumb|left|upright|Rantsilan kirkko ja kellotapuli Vuoden 2009 alussa Rantsilasta tuli yhdessä Kestilän, Piippolan ja Pulkkilan kanssa osa kuntaliitoksessa muodostettua Siikalatvan kuntaa. Kunnan pinta-alasta suota oli yli 70 %, ja kunta olikin tuolloin Suomen soisin. Soista huomattava osa on otettu ojituksen kautta metsätalouden, turvetuotannon ja maatalouden käyttöön, mutta myös luonnontilaisia alueita on huomattavasti. Taajaman läpi kulkee valtatie 4 (E75). Merkittävin rantsilalainen kautta aikain on Christfried Ganander, joka toimi Rantsilan kappalaisena 1775–1790. Rantsilalaisista käytetään murteellista nimitystä ranttinen. ==Kyliä== Kerälä, Kirkonkylä, Kärsämä, Mankila, Savaloja, Sipola ==Nähtävyyksiä== * Rantsilan kirkko ==Ruokakulttuuri== Rantsilan pitäjäruoiksi nimettiin 1980-luvulla rössypotut ja ohrarieska. == Lähteet == == Aiheesta muualla == * Rantsilan kulttuuripolku * 192 s. *
Kansainvälinen

Kansainvälinen (Internationaali, ) on maailman kuuluisin työväenlaulu ja yksi maailman tunnetuimmista lauluista. Laulussa on tiivistetty vanhan työväenliikkeen keskeiset ajatukset.Gronow 1973, s. 28. Sitä ovat käyttäneet eri maissa sosialistit, kommunistit ja anarkistit tunnuslaulunaan. ==Historia== Kansainvälisen alkuperäiset ranskankieliset sanat kirjoitti ranskalainen runoilija Eugène Pottier vuonna 1871 Pariisin kommuunin kukistumisen aikoihin, ja sävelmän laati belgialaissyntyinen ranskalainen mallipuuseppä Pierre Degeyter vuonna 1888.Kari (toim.) 2007, s. 8. Kappale esitettiin ensimmäisen kerran vuonna 1888 eräässä työläiskuorojen kilpailussa ja se julistettiin työväestön kansainväliseksi marssiksi vuonna 1900. Kansainvälinen käännettiin useille kielille, saksaksi ensi kerran vuonna 1901 ja venäjäksi 1902. Venäjänkielinen versio oli Neuvostoliiton kansallislauluna vuosina 1922–1944, minkä jälkeen sen korvasi Neuvostoliiton hymni. ==Suomessa== Laulun käänsivät suomeksi myöhemmin kuuluisuuteen nousseet sosiaalidemokraatit Otto Wille Kuusinen, Yrjö Sirola ja Sulo Wuolijoki sekä heidän opiskelutoverinsa Pertti Uotila. Kääntäjistä Uotilaa ei usein edes mainita, mikä johtunee hänen myöhemmästä oikeistolaisesta toiminnastaan muun muassa sisällissodan valkoisena upseerina. Suomennos julkaistiin ensimmäisen kerran Työmies-lehdessä 28. toukokuuta 1905. Siitä tuli Suomen työväenliikkeen keskuudessa tunnettu hyvin nopeasti. Alkuperäinen suomennos käsitti vain viisi kappaleen kuudesta säkeistöstä. Eila Kostamo suomensi myös kuudennen säkeistön vuonna 1968 erästä radio-ohjelmaa varten. Sisäministeriö kielsi vuonna 1934 Kansainvälisen esittämisen ulkoilmassa, ja pian Mikkelin raastuvanoikeus määräsi painetuista laulukirjoista siitä poistettavaksi pari säkeistöä, jotka siihen asti olivat olleet sallittuja.Gronow 1973, s. 17. Suomeksi kappaleen on levyttänyt esimerkiksi 1970-luvun poliittisessa laululiikkeessä mukana ollut KOM-teatteri, jonka albumi Kansainvälinen on myös nimetty kappaleen mukaan. ==Suomennettu runo== "Kansainvälisen" sanat on julkaistu suomeksi muun muassa teoksissa:Eugène Pottier, Luettelo suomennetuista runoista. Lahden kaupunginkirjaston runotietokanta. Päivitetty 27.7.2021, viitattu 7.8.2021 * Työväen laulukirja, Helsinki: F-Kustannus 2007. ISBN 978-952-461-124-4 (sis. nuotit ym.) * Yhdeksän sarjaa lyriikkaa, toim. Aarne Salminen, Viljo Tervonen, Helsinki: Weilin + Göös 1969 (6. p. 1974) ==Lähteet== *Gronow, Pekka: Laulukirja: Työväenlauluja kahdeksalta vuosikymmeneltä. Tammi, Helsinki 1973. *Kari, Virpi (toim.): Työväen laulukirja. F-kustannus, Helsinki 2007. ===Viitteet=== == Aiheesta muualla == (vuoden 1905 suomennos) * Kansainvälinen mp3-tiedostoina . Luokka:Kansallislaulut Luokka:Työväenlaulut Luokka:Instituutioiden tunnuskappaleet Luokka:Kommunistiset symbolit Luokka:Seulonnan keskeiset artikkelit Luokka:Neuvostoliiton symbolit
Kreml

Kreml ( ’linnoitus’) on useissa Venäjän historiallisissa kaupungeissa oleva linnoitettu keskusta, joka usein sijaitsee kaupungin korkeimmalla kohdalla, joen varrella tai muuten strategisesti hyvällä paikalla. Tässä merkityksessä sanaa käytetään paikkakunnan nimen yhteydessä yleensä pienellä kirjoitettuna, esimerkiksi Novgorodin kreml tai Moskovan kreml. Linnoitusta ympäröivä kaupunki on kehittynyt kremlinsä ympärille, mutta sen ulkopuolelle. Varsinaisen kaupungin turvana oli lisäksi ulkoinen muuri, joka on usein myöhemmin purettu. Ainakin seuraavissa kaupungeissa on kreml: Kazan, Kolomna, Moskova, Nižni Novgorod, Novgorod, Pihkova, Rostov, Rjazan, Smolensk, Tobolsk, Vanha Laatokka, Vologda ja Zaraisk. Myös Solovetskin luostarissa Vienanmerellä on kreml. Useissa kaupungeissa on lisäksi jäljellä ainakin raunioita. Sanaa käytettiin ensimmäistä kertaa kirjoituksissa vuonna 1331 muodossa kremnik (). ==Moskovan Kreml, Kreml Venäjän hallintokeskuksena== Tunnetuin kreml on Moskovan Kreml, jossa on perinteisesti ollut maan hallinnollinen keskus. Moskovan Kreml on toiminut tsaarien, Neuvostoliiton politbyroon ja Venäjän hallituksen kokoontumispaikkana sekä ylimmän maallisen ja hengellisen vallan keskuksena. Sanan Kreml, isolla kirjoitettuna, erityismerkitys on viitata Venäjän hallintokeskukseen, nykyään Venäjän presidentinhallinnon sijaintiin Moskovan kremlin alueella ja itse hallintoon. Tätä sanan metonyymistä merkitystä käytetään, mikäli joku asia todetaan esimerkiksi toteutettavan Kremlin (siis tavallisemmin Venäjän presidentin tai presidentinhallinnon) määräyksellä. Useiden Venäjän tsaarien hautapaikkana oli perinteisesti Moskovan kremlin alueella sijaitseva, arkkienkeli Mikaelille pyhitetty Arkkienkelin katedraali. Tämän perinteen jatkumona Kremlin Punaisen torin puoleinen muuri oli erityisesti Neuvostoliiton aikana valtiollisesti merkittävien henkilöiden hautapaikka. Moskovan kremliin liitetään joskus virheellisesti sen lähellä, Punaisen torin laidalla sijaitseva, monta sipulikattoista tornia käsittävä Pyhän Vasilin kirkko. Tämä sijaitsee kuitenkin Moskovan kremlin muurien ulkopuolella, eikä kuulu kaupungin kremliin. == Katso myös == *Arx *Linnavuori *Akropolis *Sitadelli ==Lähteet== Luokka:Linnoitukset Luokka:Venäjän historia Luokka:Pihkovan historia Luokka:Venäjän rakennukset ja rakennelmat Luokka:Seulonnan keskeiset artikkelit
Markka

Markka on vanha eurooppalainen jalometallinen painomitta, joka vastasi 8 troy- unssia (249 g). Alkuperältään ei-germaaninen sana markka esiintyy kaikissa germaanisissa ja romaanisissa kielissä, ja latinalaisessa muodossa se on marca tai marcus. Se oli vain kullan ja hopean painomitta, ja sitä käytettiin yleisesti kaikkialla Länsi-Euroopassa. Eri muunnelmina se oli käytössä koko keskiajan. Englannissa ”mark” ei ollut käytössä rahana vaan vain rahayksikkönä, ja ilmeisesti se tuli käyttöön tanskalaisten myötä. Skotlannissa se oli käytössä hopearahana nimellä Merk Scots. Ruotsin rahayksikkönä markka oli käytössä Ruotsin valtakunnan alueella keskiajalta alkaen vuoteen 1776. Siihen asti yksi markka jakautui 192:een penninkiin. Myös muita rahayksiköitä oli valtakunnassa samanaikaisesti käytössä. Tuona aikajaksona silloisen Ruotsin valtakunnan itäraja hahmottui ajoittain liki nykyisen Suomen itärajan mukaiseksi ja siten myös markkaa käytettiin rahayksikkönä suurin piirtein nykyistä Suomea mukailevalla alueella. Suomen ja Saksan liittotasavallan rahayksikön nimi oli markka vuoteen 2002 asti, Itä- Saksan vuoteen 1990 ja Viron vuoteen 1927. Ainut nykyisin käytössä oleva markka on Bosnian ja Hertsegovinan vaihdettava markka. ==Lähteet== Luokka:Massan yksiköt Luokka:Historialliset rahayksiköt Luokka:Euroopan rahayksiköt Luokka:Seulonnan keskeiset artikkelit
Hakurobotti

Hakurobotti () on bottiohjelma, joka hakee selaimen tapaan webin palvelimilla olevia verkkosivuja, ja indeksoi eli tallentaa niistä tiedonhakua varten tiettyjä kenttiä. Robotin tallentamien tietojen pohjalta luodaan tai päivitetään tietokanta, josta Internetin käyttäjä voi tehdä hakuja. Robotti voi käydä läpi kaikkia palvelimia tai vain esimerkiksi suosituimpien palvelimien dokumentteja. Robotit voivat indeksoida koko tekstin tai otsikon ja pari ensimmäistä lausetta tai URL-osoitteet tai META-elementin. Ne poistavat tekstistä yleiset sanat (prepositiot, artikkelit jne.) ja sanojen päätteet ja muodostavat tietokannan, jossa jokainen termi viittaa ko. termiin viittaavaan dokumenttiin. Koska jotkin hakurobotit antavat liian paljon linkkejä, on kehitetty rypästäviä eli klusteroivia hakurobotteja, jotka eivät ilmoita samaa linkkiä kahdesti ja jotka ryhmittelevät hakemansa linkit. Hakurobottien toimintaa voidaan rajoittaa robots.txt-tiedostolla. Tunnettujen hakukoneiden hakurobotteja voidaan sen avulla estää hakemasta yksittäisiä verkkosivuja, niitä sisältäviä hakemistoja tai kaikkia verkkotunnuksella olevia sivuja. Jotkin tunnetut botit eivät noudata robots-sääntöjä vaan haravoivat (web scraping) verkkosivujen sisältöä säännöistä huolimatta. Tätä vastaan on kehitetty "tervahautoja", jotka jumiuttavat botin ja sille voidaan syöttää hölynpölyä, joka myrkyttää tekoälymallit. Bottien kehittäjät puolestaan pyrkivät keksimään vastakeinoja. Tekoälybotit ovat verkkopalveluiden tarjoajille ongelma, koska ne vievät paljon verkkokaistaa eivätkä ne huomioi tekijänoikeuksia. == Tunnettuja hakurobotteja == * Scooter * Googlebot * Slurp * Teoma * MSNbot * Heritrix ==Lähteet== Luokka:World Wide Web Luokka:Hakukoneohjelmistot
Hypermedia

Hypermedia on laajennus termistä hyperteksti. Se sisältää tekstin lisäksi muuta mediaa, kuten kuvia, ääntä, videokuvaa ja animaatiota. Hypermediadokumenteissa tiedostoihin voidaan viitata useasta eri kohdasta. Laajimmin levinnyt esimerkki hypermediasta on World Wide Web. Hypermediassa tieto on tallennettu solmuihin, jotka yhdistyvät toisiinsa linkein. Yhdessä solmussa voi olla kuva tai tekstinosa. Linkit liittävät nämä eri osat toisiinsa kokonaisuudeksi. Koko hypertiedostoa voidaan selata, lukea ja käsitellä sekä lineaarisesti että assosiatiivisesti. Äänien ja videon tuottamista varten tarvittavat komennot sijoitetaan nekin solmuun. Kun käyttäjä navigoi tällaiseen solmuun, tietokone käynnistää esimerkiksi CD- soittimen, tulostaa muististaan digitoidun äänen tai käynnistää videolevysoittimen. Ääni- ja videoinformaatiota voidaan osoittaa ikonilla. Solmussa voi sijaita myös ohjelma, joka käynnistyy automaattisesti käyttäjän saapuessa solmuun. == Lähteet == Luokka:Multimedia Luokka:World Wide Web
RLE

RLE (Run-length Encoding) eli jakson pituuden koodaus on yksinkertaisin häviötön pakkausmenetelmä. Siinä tutkitaan sisältääkö syöte useita samoja merkkejä peräkkäin. Mikäli näin on, ne korvataan laskurilla, joka kertoo toistuvien merkkien määrän, sekä yhdellä kappaleella itse merkkiä. Se soveltuu hyvin sellaiselle informaatiolle, jossa on useita samoina toistuvia jaksoja. Hyvä esimerkki tällaisesta informaatiosta on bittikarttakuva, vaikkapa näytönkaappaus, jossa voi olla pitkiäkin pätkiä samaa väriä. Tavalliseen tekstiin se ei sovellu, koska siinä ei useinkaan ole useita peräkkäisiä merkkejä. luokka:Koodausmenetelmät
Ohmi

Ohmi (, tunnus Ω) on SI-järjestelmässä resistanssin eli sähkövastuksen, reaktanssin ja impedanssin mittayksikkö. Resistanssiltaan yhden ohmin vastus on sellainen komponentti, jonka yli syntyy yhden voltin jännitehäviö, kun sen läpi kulkee yhden ampeerin virta (1 Ω = 1 V/A). Ohmi on nimetty Georg Ohmin mukaan. Ohmin käänteisyksikkö on konduktanssin (johtavuuden) yksikkö siemens. Ennen vuotta 1948 ohmi oli määritelty sellaisen elohopeajohtimen resistanssiksi veden jäätymispisteessä, jonka pituus oli 160,3 senttimetriä ja massa 14,4521 grammaa. Näin määritelty ns. kansainvälinen ohmi oli 1,00049 nykyistä ohmia. == Katso myös == * Sähköyksiköt * Ohmin laki == Lähteet == ==Kirjallisuutta== * Luokka:Impedanssin yksiköt Luokka:SI-järjestelmän johdannaisyksiköt Luokka:Seulonnan keskeiset artikkelit
Voltti

Voltti (tunnus V) on SI-järjestelmän johdettu jännitteen yksikkö. Se on nimetty italialaisen fyysikon Alessandro Voltan mukaan. Yksikkö on määritelty siten, että jos johteessa syntyy watin tehohäviö ja siitä kulkee läpi ampeerin virta, sen yli on yhden voltin jännite. Käytännön tarpeita varten voltti on vuodesta 1990 lähtien standardoitu niin kutsuttua Josephsonin ilmiötä apuna käyttäen. Voltteina mitataan myös sähköistä potentiaalia: sähköinen potentiaali on sähkökentän potentiaalienergia sähkövarausta kohden. 1 V = 1 W/A = 1 J/C. == SI-kertoimet == == Lähteet == Luokka:Jännitteen yksiköt Luokka:SI-järjestelmän johdannaisyksiköt Luokka:Seulonnan keskeiset artikkelit
Kela

Kela tarkoittaa seuraavia: * kela, elektroniikan ja sähkötekniikan komponentti * Kansaneläkelaitos, Kela, Suomen valtion virasto * Kellokosken Alku, KelA, urheiluseura Tuusulassa * Kela, kylä Siuntiossa * Kelan kartano, kartano Siuntiossa * Kela, lakkautettu rautatieseisake Siuntiossa * Kelankylä, usein myös Kela, kylä Ranualla * kela, laite tai kappale, jonka ympärille voidaan kiertää nauhamainen esine. * kela, Kongon demokraattisessa tasavallassa käytettävä bantukieli * kela, Papua-Uudessa Guineassa käytettävä austronesialainen kieli * kelat, Länsi-Bengalin osavaltiossa, Intiassa elävä bengalinkielisten muslimien heimo ==Henkilönnimi== Kela on seuraavien henkilöiden nimi: * Anssi Kela (s. 1972), suomalainen muusikko, Juha Kelan poika * Ari Kela (s. 1958), suomalainen raviohjastaja * Eva Kela, o.s. Nummelin (s. 1975), suomenruotsalainen juontaja ja toimittaja, Ville Kelan puoliso * Juha Kela (1950–1985), suomalainen gospelmuusikko ja säveltäjä * Killa Kela (s. 1983), brittiläinen muusikko * Lauri Kela (1913–1989), suomalainen kauppias ja yrittäjä, kauppaneuvos * Leena Kela (s. 1979), suomalainen performanssitaiteiljia ja kuraattori * Reijo Kela (s. 1952), suomalainen tanssija, koreografi ja performanssitaiteilija * Ville Kela (s. 1975), suomalainen muusikko, Juha Kelan poika. Luokka:Luettelot henkilöistä sukunimen mukaan
Resistiivisyys

Resistiivisyys eli ominaisvastus tai ominaisresistanssi (tunnus ρ) on aineen sähköinen ominaisuus, joka kuvaa, minkälainen sähköinen vastus eli resistanssi muodostuu minkäkin kokoisesta kappaleesta ainetta. Resistiivisyyden SI- järjestelmän mukainen yksikkö on ohmimetri (tunnus Ωm, Ω m tai Ω*m). Resistiivisyyden käänteissuure on konduktiivisuus. Resistiivisyys \rho voidaan esittää yhtälöllä :\rho = \frac{E}{J}, missä E on sähkökenttä ja J virtatiheys. Resistiivisyyden esitystapa sähköjohdolle on yhtälömuoto :\rho = R \frac{A}{l}, missä R on vastus, A poikkipinta-ala ja l johtimen pituus. Tällöin voidaan laskea vastus yhtälöllä R = \rho l / A. Aineen sähkönjohtavuus riippuu sen lämpötilasta.Stenbackashopyp s. 7 Metalleilla resistiivisyyden lämpötilakerroin on positiivinen eli resistanssi kasvaa lämpötilan kasvaessa, puolijohteilla ja elektrolyyteillä resistanssi taas pienenee lämpötilan kasvaessa. == Aineiden resistiivisyyksiä == Yleisimpien metallien resistiivisyyksiä pienimmästä eli parhaasta sähkönjohteesta lähtien (lämpötilassa 20 °C, 10−6 Ωm vastaa arvoa 1 Ω·mm²/m): Aineiden resistiivisyyksiä Aine Resistiivisyys (20 °C) Resistiivisyyden lämpötilakerroin (20 °C) Hopea 0,0159·10−6 Ωm 4,0·10−3 /K Kupari 0,01678·10−6 Ωm 3,9·10−3 /KCopper Wire Tables, sivu 14; National Bureau of Standards Handbook 100, United States Department of Commerce, 1966 Electrical Conductivity and Resistivity, NDT Resource Center Kulta 0,024·10−6 Ωm 3,4·10−3 /K Alumiini 0,0265·10−6 Ωm 4·10−3 /K Messinki 0,070·10−6 Ωm 1,5·10−3 /K Rauta 0,097·10−6 Ωm 6·10−3 /K Teräs (arvo vaihtelee laadun mukaan) 0,8·10−6 Ωm 3·10−3 /K Vastuslankoina käytettyjä materiaaleja (lämpötilassa 20 °C): Aineiden resistiivisyyksiä Aine Resistiivisyys (20 °C) Resistiivisyyden lämpötilakerroin (20 °C) Konstantaani 0,50·10−6 Ωm 0,03·10−3 /K == Katso myös == *Sähköjohde *Sähköeriste == Lähteet == Luokka:Sähkö Luokka:Suureet Luokka:Seulonnan keskeiset artikkelit
Reaktanssi

Reaktanssi (tunnus X) on sähkötekniikan suure, jolla ilmaistaan vaihtovirtapiirin 'vaihtovirtavastuksen' eli impedanssin (tunnus Z) imaginaarisen osan suuruutta. Reaktanssin SI-järjestelmän mukainen yksikkö on ohmi (Ω). Impedanssi Z on piirin resistanssin R ja reaktanssin X summa, :\ Z = R + jX , missä j on imaginaariyksikkö. Impedanssin käänteisarvo on admittanssi (tunnus Y) ja sen imaginaariosa on suskeptanssi (tunnus B, yksikkö siemens S). Admittanssin reaaliosa on konduktanssi (tunnus G, yksikkö siemens S). ==Reaktanssin aiheuttama vaihesiirto== Vaihtovirtapiirissä reaktanssi aiheuttaa piirielementin yli olevan jännitteen ja sen läpi kulkevan virran välille vaihe-eron. Tämä tarkoittaa että virran ja jännitteen nollakohdat sattuvat eri aikaan. Vaihe-eron suuruus radiaaneina saadaan kaavasta: :\ \phi= \arctan(X/R). ==Reaktiiviset komponentit== Reaktanssia aiheuttavia komponentteja ovat kela, jonka reaktiivisuutta kuvaa sen induktanssi, ja kondensaattori, jonka reaktanssia aiheuttava ominaisuus on sen kapasitanssi. Puhutaankin erikseen induktiivisesta reaktanssista (tunnus XL), joka on positiivinen suure, ja kapasitiivisesta reaktanssista (tunnus XC ), joka on negatiivinen. Näihin komponentteihin varastoituu sisäistä energiaa: kelassa virran synnyttämään magneettikenttään ja kondensaattorissa jännitteen aiheuttamaan sähkökenttään. ==Reaktanssin taajuusriippuvuus== Kelan ja kondensaattorin vaikutukset riippuvat taajuudesta ja ovat toisilleen vastakkaissuuntaisia. Induktanssin reaktanssi on suoraan verrannollinen taajuuteen: induktanssin L reaktanssi XL taajuuden f funktiona voidaan laskea kaavasta: :\ X_L = {2 \pi f L} = {\omega L}. Kapasitanssin reaktanssi on kääntäen verrannollinen taajuuteen: kapasitanssin C reaktanssi XC taajuuden f funktiona voidaan laskea kaavasta: :\ X_C = \frac{1}{2 \pi f C} = \frac{1}{\omega C}\, On huomattava, että induktanssin ja kapasitanssin reaktanssit ovat vastakkaismerkkiset (vaikka kapasitiivisen reaktanssin edestä miinusmerkki jätetäänkin kaavakokoelmissa joskus pois.) Siksi ne voivat sopivissa olosuhteissa kumota toisensa. Kelan ja kondensaattorin muodostamassa sarjaan kytketyssä resonanssipiirissä kokonaisreaktanssi X on X = XC \+ XL. Tällöin induktanssin ja kapasitanssin reaktanssit kumoavat toisensa sarjaresonanssitaajuudella :f_0={1 \over 2 \pi \sqrt{LC} }. ==Katso myös== * Virtapiiri == Kirjallisuutta == * Luokka:Sähkötekniikka Luokka:Elektroniikka Luokka:Suureet Luokka:Seulonnan keskeiset artikkelit he:עכבה חשמלית#היגב
Faradi

Faradi (tunnus F) on SI-järjestelmän kapasitanssin yksikkö. Jos faradin kokoiseen kondensaattoriin siirretään coulombin (= 1 A·s) kokoinen varaus, sen jännite muuttuu voltilla (C = Q/U). Toisin päin ajatellen: jos faradin kondensaattorin jännite muuttuu voltin sekunnissa, kondensaattorista kulkee läpi ampeerin virta (I = C*ΔU/Δt). :\mbox{F} = \,\mathrm \frac{A \cdot s}{V} = \dfrac{\mbox{C}}{\mbox{V}} = \dfrac{\mbox{C}^2}{\mbox{J}} = \dfrac{\mbox{C}^2}{\mbox{N} \cdot \mbox{m}} = \dfrac{\mbox{s}^2 \cdot \mbox{C}^2}{\mbox{m}^{2} \cdot \mbox{kg}} = \dfrac{\mbox{s}^4 \cdot \mbox{A}^2}{\mbox{m}^{2} \cdot \mbox{kg}} Faradi on erittäin suuri yksikkö. Käytännössä kondensaattorien kapasitanssit ilmoitetaan yleensä millifaradeina (mF), mikrofaradeina (μF), nanofaradeina (nF) tai pikofaradeina (pF). Tosin nykyään on kaupallisesti edullisesti saatavilla 350 Faradin superkondensaattoreita. Yksikkö on nimetty brittiläisen fyysikon Michael Faradayn mukaan. Faradayn mukaan on nimetty myös Faradayn vakio, johon faradia ei tule sekoittaa. == Lähteet == Luokka:SI-järjestelmän johdannaisyksiköt
Newton

Newton (tunnus N, lausutaan [njuutn], [njuuton] tai [njuutən]) on SI- järjestelmän mukainen voiman yksikkö. Yksikkö on nimetty Isaac Newtonin mukaan. Yksi newton on voima, joka antaa yhden kilogramman massalle kiihtyvyyden 1 m/s2. Newton on siis johdannaisyksikkö, jonka määritelmä perustuu perusyksikköjen kilogramma, metri ja sekunti määritelmiin. Käytännössä newton on se voima, jolla maapallo vetää pinnallaan olevaa noin 102-grammaista kappaletta puoleensa – voima on kappaleen paino. == Newton voiman määritelmällä == Voiman määritelmä perustuu dynamiikan peruslakiin (Newtonin II laki): \,\\! F=ma. Tässä F on voima, a kiihtyvyys ja m massa. Sijoittamalla yhtälöön kiihtyvyyden ja massan SI-järjestelmän mukaiset yksiköt saadaan voiman yksikkö [F]=[m][a]=\operatorname{kg} \cdot \frac{\operatorname{m}}{\operatorname{s^2}}=\operatorname{N}. Maapallo vetää painovoimallaan puoleensa maanpinnalla olevaa kilogramman kappaletta 9,80665 newtonin voimalla, koska normaali putoamiskiihtyvyys g on 9,80665 m/s². == Vaihtoehtoinen muotoilu energian yksikön avulla == Monissa laskuissa on kätevä lausua newton energian yksikön, joulen, avulla. Esimerkiksi, jos kappaleen vetämiseen pintaa pitkin tarvitaan yhden newtonin voima, niin yhden metrin matkalla siirtämiseen kuluu energiaa yksi joule. Voiman F kuluttama energia E matkalla l voidaan tässä tapauksessa laskea kaavasta \,\\! E=Fl, josta voiman yksikkö newton voidaan lausua vaihtoehtoisessa muodossa [F]= \frac{[E]}{[l]}, eli newtonin vaihtoehtoinen esitysmuoto on 1 \, \operatorname{N} = 1 \, \frac{\operatorname{J}}{\operatorname{m}} . == SI-kertoimet == ==Katso myös== *Dyne *Kilopondi == Lähteet == Luokka:Isaac Newton Luokka:Voiman yksiköt Luokka:SI-järjestelmän johdannaisyksiköt Luokka:Seulonnan keskeiset artikkelit
Chomskyn hierarkia

Chomskyn hierarkia on tunnetuin järjestelmä formaaleja kieliä tuottavien formaalien kielioppien luokittelemiseen. Kieliopit muodostavat järjestelmässä hierarkian, jossa yksinkertaisempi kielioppi on myös yleisemmän luokan mukainen kielioppi. Hierarkian portaat ovat: * Säännölliset kielet (Regular languages), jotka voidaan tunnistaa äärellisillä automaateilla. Yksinkertaisin luokka. * Yhteydettömät kielet (yhteysriippumattomat tai kontekstittomat kielet, Context-free languages), tunnistamiseen riittää pinoautomaatti. * Yhteysherkät kielet (kontekstiherkät kielet, Context-sensitive languages), voidaan tunnistaa lineaarisesti rajoitetulla automaatilla. * Rekursiivisesti numeroituvat kielet (rekursiivisesti lueteltavat kielet tai yleiset kielet, Recursively enumerable languages), voidaan tunnistaa Turingin koneella. Yleisin luokka. Suomennokset ovat vakiintumattomia. Chomskyn hierarkia on nimetty sen kehittäjän, amerikkalaisen kielitieteilijän professori Noam Chomskyn mukaan. ==Lähteet== * * Luokka:Formaalit kielet Luokka:Noam Chomsky